Document ID: 32018R1091

Reference:
7.8.2018
DA
Den Europæiske Unions Tidende
L 200/1
EUROPA-PARLAMENTETS OG RÅDETS FORORDNING (EU) 2018/1091
af 18. juli 2018
om integrerede landbrugsstatistikker og om ophævelse af forordning (EF) nr. 1166/2008 og (EU) nr. 1337/2011
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 338,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure (1), og
ud fra følgende betragtninger:
(1)
I Europa-Parlamentets og Rådets forordning (EF) nr. 1166/2008 (2) fastsættes en ramme for europæiske statistikker over landbrugsbedrifternes struktur frem til 2016. Nævnte forordning bør derfor ophæves.
(2)
Programmet for de europæiske undersøgelser af landbrugsbedrifternes struktur, som er blevet gennemført i Unionen siden 1966, bør fortsættes for at kunne kortlægge tendenserne inden for landbrugsbedrifternes struktur på EU-plan og for at kunne levere den statistiske videnbase, der er nødvendig for udformningen, gennemførelsen, overvågningen, evalueringen og gennemgangen af de relaterede politikker, navnlig den fælles landbrugspolitik, herunder foranstaltninger til udvikling af landdistrikter, samt miljøpolitikken og politikken for tilpasning til og modvirkning af klimaforandringer og Unionens politikker for arealanvendelse og visse mål for bæredygtig udvikling (SDG'er). En sådan videnbase er også nødvendig for at anslå virkningen af disse politikker på den kvindelige arbejdsstyrke på landbrugsbedrifter.
(3)
Indsamlingen af statistiske data, navnlig vedrørende landbrugenes struktur, bør blandt andre mål sigte mod at tilvejebringe ajourførte data, der kan bruges i beslutningsprocessen med henblik på fremtidige reformer af den fælles landbrugspolitik.
(4)
En international evaluering af landbrugsstatistikker førte til oprettelse af Fødevare- og Landbrugsorganisationens (FAO's) globale strategi for forbedring af statistikkerne inden for landbrug og landdistrikter, der blev godkendt af FN's Statistiske Kommission i 2010. Europæiske landbrugsstatistikker bør, hvor det er relevant, følge henstillingerne i den globale strategi for forbedring af statistikkerne inden for landbrug og landdistrikter, samt henstillingerne fra FAO's globale 2020-program for landbrugstælling.
(5)
Europa-Parlamentets og Rådets forordning (EF) nr. 223/2009 (3) fastsætter en ramme for udvikling, udarbejdelse og formidling af europæiske statistikker baseret på fælles statistiske principper. Den fastlægger kvalitetskriterier og henviser til nødvendigheden af at reducere responsbyrden for undersøgelsesrespondenterne og bidrage til opfyldelse af den mere generelle målsætning om at reducere den administrative byrde.
(6)
Der bør oprettes et multifunktionelt statistikprogram om landbrugsbedrifter for det næste årti for at skabe en ramme for harmoniserede, sammenlignelige og sammenhængende statistikker. Disse statistikker bør være målrettet mod politiske behov.
(7)
I strategien for landbrugsstatistikker for 2020 og derefter, som blev udarbejdet af Udvalget for det Europæiske Statistiske System (ESSC) i november 2015, forudses vedtagelsen af to rammeforordninger, der dækker alle aspekter af landbrugsstatistikker med undtagelse af landbrugsregnskaber. Denne forordning er én af disse rammeforordninger.
(8)
Med henblik på harmoniseringen og sammenligneligheden af oplysninger om landbrugsbedrifternes struktur og for at opfylde fusionsmarkedsordningens aktuelle behov, navnlig inden for frugt- og vinsektoren, bør Europa-Parlamentets og Rådets forordning (EU) nr. 1337/2011 (4) integreres med de strukturelle oplysninger på niveauet for landbrugsbedrifter fra 2023 og fremefter og erstattes af nærværende forordning. Det er derfor nødvendigt at ophæve nævnte forordning.
(9)
Det er vigtigt at have sammenlignelige statistikker over landbrugsbedrifternes struktur fra alle medlemsstater for at kunne fastslå udviklingen af den fælles landbrugspolitik. Derfor bør der så vidt muligt anvendes standardklassifikationer og fælles definitioner i forbindelse med variabler.
(10)
De statistiske data om landbrugsbedrifterne giver mulighed for, at centrale data og moduldata kan krydstabuleres, hvilket giver mulighed for at indhente oplysninger baseret på variabler som kønnet af lederen af landbrugsbedriften, lederens alder, ejerstruktur og størrelse af landbrugsbedriften samt indførelsen af miljømæssige foranstaltninger. En opdeling af resultaterne vil være muligt for de kriterier, der er medtaget i de centrale data, og for kombinationer af kriterier.
(11)
Indsamlingen af oplysninger om driftslederens fødselsdato, året, hvor driftslederen er klassificeret som leder af landbrugsbedriften, og driftslederens køn vil kunne levere data til udvikling af tiltag for så vidt angår generationsskifte og kønsrelaterede aspekter.
(12)
Blandt andet af hensyn til opdateringen af basisoplysningerne om landbrugsbedrifterne og de øvrige oplysninger, der er nødvendige til stratificering af stikprøver, er det nødvendigt at foretage en tælling af landbrugsbedrifterne i Unionen mindst hvert tiende år. Den seneste tælling fandt sted i 2009/2010.
(13)
Medlemsstater, hvor perioderne med feltarbejde med henblik på undersøgelsen for år 2020 falder sammen med det planlagte arbejde med den tiårige folketælling, bør have mulighed for at fremskynde landbrugsundersøgelsen med ét år for at undgå den store byrde, som er forbundet med at gennemføre to store indsamlinger af data på samme tid.
(14)
For at undgå unødvendige byrder for landbrugsbedrifterne og de nationale forvaltninger bør der fastlægges tærskler. Korrekt analyse af strukturen i europæisk landbrug kræver, at statistikkerne omfatter 98 % af det udnyttede landbrugsareal og husdyr på landbrug. I visse medlemsstater betyder dette, at de tærskler, der er anført i denne forordning, er for høje. De landbrugsbedrifter, der ligger under tærsklerne, er imidlertid så små, at en prøvedataindsamling, der foretages én gang hvert tiende år, er tilstrækkelig til at kunne vurdere deres struktur og indvirkningen på produktionen, hvilket medfører, at omkostningerne og byrderne reduceres, samtidig med at der kan udformes effektive politiske tiltag til støtte og vedligeholdelse af små landbrugsstrukturer.
(15)
De arealer, der anvendes til landbrugsproduktion, bør være omfattet af integrerede landbrugsstatistikker, herunder de arealer, der anvendes af to eller flere landbrugsbedrifter, fordi de er omfattet af fælles rettigheder.
(16)
Det er nødvendigt at modtage oplysninger om en landbrugsbedrifts tilknytning til en gruppe af virksomheder, hvis enheder kontrolleres af et moderselskab.
(17)
For at lette byrden for respondenterne bør de nationale statistiske kontorer og andre nationale myndigheder have adgang til administrative data, i det omfang disse data er nødvendige for at udvikle, udarbejde og formidle europæiske statistikker i overensstemmelse med artikel 17a i forordning (EF) nr. 223/2009.
(18)
Medlemsstaterne eller de ansvarlige nationale myndigheder bør bestræbe sig på at modernisere indsamlingen af data fra landbrugsbedrifterne i videst muligt omfang. Brugen af digitale løsninger i denne henseende bør fremmes.
(19)
For at gøre det europæiske landbrugsstatistiske system mere fleksibelt og for at forenkle og modernisere landbrugsstatistikker bør de variabler, der skal indsamles, fordeles på forskellige indsamlingsgrupper (centrale data og moduler), som varierer med hensyn til hyppighed og repræsentativitet eller begge dele.
(20)
Responsbyrden og omkostningerne kan reduceres yderligere ved at genbruge data fra det år, der går umiddelbart forud for eller følger referenceåret. Dette er særlig relevant for aspekter, for hvilke der ikke forventes nogen større ændringer fra det ene år til det næste.
(21)
Med henblik på fleksibilitet og for at lette byrden for respondenterne, de nationale statistiske kontorer og andre nationale myndigheder, bør medlemsstaterne kunne anvende statistiske undersøgelser, administrative registre og andre kilder, metoder eller innovative tilgange, herunder videnskabeligt baserede og veldokumenterede metoder såsom imputering, skøn og modellering.
(22)
Indsamlingen af oplysninger om brugen af næringsstoffer samt vandforbruget og de landbrugsproduktionsmetoder, der anvendes på landbrugsbedrifter, bør forbedres for at få supplerende statistikker, der kan anvendes til at udvikle landbrugsmiljøpolitikker og til at forbedre kvaliteten af landbrugsmiljøindikatorer.
(23)
De statistiske enheders tema bør i overensstemmelse med bilag III til Europa-Parlamentets og Rådets direktiv 2007/2/EF (5) anvendes som landbrugsbedrifternes georeference.
(24)
Kommissionen skal respektere fortroligheden af de fremsendte oplysninger i overensstemmelse med forordning (EF) nr. 223/2009. Den nødvendige beskyttelse af fortrolige data bør sikres bl.a. ved at begrænse anvendelsen af beliggenhedsparametrene til en rumlig analyse af oplysningerne samt ved en hensigtsmæssig aggregering ved statistikkernes offentliggørelse. Der bør derfor udvikles en harmoniseret tilgang til beskyttelse af fortrolighed og kvalitetsaspekter ved dataformidling, samtidig med at der gøres en indsats for at gøre internetadgangen til officielle statistikker nem og brugervenlig.
(25)
Enhver behandling af personoplysninger i henhold til denne forordning er omfattet af Europa-Parlamentets og Rådets forordning (EU) 2016/679 (6) og af de bestemmelser, der er vedtaget i overensstemmelse med nævnte forordning, og/eller Europa-Parlamentets og Rådets forordning (EF) nr. 45/2001 (7), alt efter omstændighederne.
(26)
Ved Europa-Parlamentets og Rådets forordning (EF) nr. 1893/2006 (8) fastsættes den statistiske nomenklatur for økonomiske aktiviteter i Unionen, der er omhandlet i nærværende forordning, med henblik på at definere den relevante population af landbrugsbedrifter.
(27)
I henhold til Europa-Parlamentets og Rådets forordning (EF) nr. 1059/2003 (9) bør de regionale enheder defineres i overensstemmelse med nomenklaturen for regionale enheder (NUTS).
(28)
Der bør kræves finansiering fra både medlemsstaterne og Unionen over en årrække til gennemførelse af dataindsamlingen. Der bør derfor fastsættes en bestemmelse om et EU-tilskud til støtte for dette program gennem Den Europæiske Garantifond for Landbruget i henhold til Europa-Parlamentets og Rådets forordning (EU) nr. 1306/2013 (10).
(29)
Denne forordning fastlægger en finansieringsramme for hele den relevante flerårige finansielle rammes varighed, som skal udgøre det primære referencebeløb, jf. punkt 17 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (11) for Europa-Parlamentet og Rådet under den årlige budgetprocedure. Denne forordning indeholder bestemmelser om fastsættelse af budgettet til yderligere dataindsamlinger i forbindelse med den næste FFR.
(30)
De økonomiske aspekter af denne forordning bør gennemgås for perioden efter 2020 under hensyntagen til den nye FFR og andre relevante ændringer af Unionens instrumenter. Kommissionen bør på grundlag af denne gennemgang overveje at foreslå relevante ændringer til denne forordning.
(31)
Målet for denne forordning, nemlig den systematiske udarbejdelse af europæiske statistikker om landbrugsbedrifter i Unionen, kan ikke i tilstrækkelig grad opfyldes af medlemsstaterne, men kan på grund af sammenhæng og sammenlignelighed bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.
(32)
Forordning (EF) nr. 223/2009 fastlægger en referenceramme for europæiske statistikker og pålægger medlemsstaterne at overholde de statistiske principper og kvalitetskriterier, der fremgår af nærværende forordning. Kvalitetsrapporter er afgørende for at vurdere, forbedre og formidle kvaliteten af europæiske statistikker. Udvalget for det Europæiske Statistiske System (ESSC) har godkendt en ESS-standard for strukturen i kvalitetsrapporterne i overensstemmelse med artikel 12 i forordning (EF) nr. 223/2009. Denne ESS-standard bør bidrage til harmoniseringen af kvalitetsrapporteringen i henhold til nærværende forordning.
(33)
I overensstemmelse med princippet om forsvarlig økonomisk forvaltning er der blevet foretaget en konsekvensanalyse, således at der i det statistiske program, som er fastlagt ved denne forordning, fokuseres på nødvendigheden af at effektivisere opfyldelsen af målene, og således at der allerede fra og med udarbejdelsesfasen tages højde for budgetstramninger.
(34)
For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser for så vidt angår fastsættelse af beskrivelserne af de variabler, der er opført i denne forordning, og de tekniske elementer i de data, der skal leveres, fastlæggelse af beskrivelserne af variablerne og andre retningslinjer for indsamling af ad hoc-data som fastsat i denne forordning, samt fastsættelse af de nærmere retningslinjer for og indholdet af kvalitetsrapporterne. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (12). Kommissionen bør ved udøvelsen af disse beføjelser tage højde for aspekter som omkostninger og administrative byrder for landbrugsbedrifter og medlemsstater.
(35)
For at kunne tage højde for nye databehov, der primært opstår på grund af nyudviklinger inden for landbruget, ændret lovgivning og nye politiske prioriteringer, bør beføjelsen til at vedtage retsakter delegeres til Kommissionen i overensstemmelse med artikel 290 i traktaten om den Europæiske Unions funktionsmåde (TEUF) for så vidt angår ændring af de i denne forordning opførte detaljerede emner og supplere de relevante moduldata ved at præcisere de oplysninger, der i henhold til denne forordning skal leveres på ad hoc-basis. For at kunne skabe kompatibilitet og lette anvendelsen af andre datakilder bør beføjelsen til at vedtage retsakter delegeres til Kommissionen i overensstemmelse med artikel 290 i TEUF for så vidt angår ændring af de variabler, der er anført i denne forordning. Kommissionen bør ved udøvelsen af denne beføjelse tage højde for aspekter som omkostninger og administrative byrder for landbrugsbedrifter og medlemsstater. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning (13). For at sikre lige deltagelse i udarbejdelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med udarbejdelse af delegerede retsakter.
(36)
Den Europæiske Tilsynsførende for Databeskyttelse er blevet hørt og vedtog en udtalelse den 20. november 2017 (14).
(37)
Udvalget for det Europæiske Statistiske System er blevet hørt —
VEDTAGET DENNE FORORDNING:
Artikel 1
Genstand
Denne forordning fastsætter en ramme for europæiske statistikker på niveau for landbrugsbedrifter og indeholder bestemmelser om integration af oplysningerne om strukturen med oplysningerne om produktionsmetoder, foranstaltninger til udvikling af landdistrikterne, landbrugsmiljøaspekter og andre relevante oplysninger.
Artikel 2
Definitioner
I denne forordning forstås ved:
a)   »landbrug eller landbrugsbedrift«: teknisk-økonomisk enhed, der ledes under ét og udfører økonomiske aktiviteter inden for landbruget i overensstemmelse med forordning (EF) nr. 1893/2006, og som hører ind under gruppe A.01.1, A.01.2, A.01.3, A.01.4, A.01.5 eller under »bevarelse af landbrugsjorden i god landbrugs- og miljømæssig stand« i gruppe A.01.6 på Unionens økonomiske område som hoved- eller biaktivitet. For så vidt angår aktiviteter i A.01.49 er det kun aktiviteterne »Opdrætning og avl af semidomesticerede eller andre levende dyr« (med undtagelse af opdrætning af insekter) og »Biavl og produktion af honning og bivoks«, der er omfattet
b)   »enhed på fælles landbrugsarealer«: en enhed af arealer, som er omfattet af fælles rettigheder, og som anvendes af to eller flere landbrugsbedrifter til landbrugsproduktion, men som ikke er fordelt mellem dem
c)   »region«: den regionale enhed i henhold til nomenklaturen for regionale enheder (NUTS), jf. forordning (EF) nr. 1059/2003
d)   »husdyrenhed«: en standardmåleenhed, der gør det muligt at aggregere de forskellige kategorier af husdyr, således at de kan sammenlignes; koefficienterne til fastsættelse af husdyrenhederne for de enkelte husdyrkategorier er opført i bilag I
e)   »udnyttet landbrugsareal« eller »ULA«: det landareal, der anvendes til landbrug, herunder agerjord, varige græsarealer, flerårige kulturer og anden udnyttet landbrugsjord
f)   »referenceår«: det kalenderår, som referenceperioderne vedrører
g)   »køkkenhave«: arealer, der anvendes til produktion af fødevarer til eget forbrug
h)   »modul«: et eller flere datasæt, der er struktureret med henblik på at dække emner
i)   »emne«: indholdet af de oplysninger, der skal indsamles om de statistiske enheder, hvor hvert emne dækker en række detaljerede emner
j)   »detaljeret emne«: det detaljerede indhold af de oplysninger, der skal indsamles om de statistiske enheder vedrørende et specifikt emne, hvor hvert detaljeret emne dækker en række variabler
k)   »variabel«: et kendetegn ved en enhed, som observeres, og som kan antage mere end én værdi ud af et sæt værdier.
Artikel 3
Dækning
1.   De oplysninger, som kræves i henhold til denne forordning, skal dække 98 % af det samlede udnyttede landbrugsareal (ULA) (undtagen køkkenhaver) og 98 % af husdyrenhederne i hver medlemsstat.
2.   For at opfylde disse krav leverer medlemsstaterne data, som er repræsentative for landbrugsbedrifterne og enhederne på fælles landbrugsarealer, og som opfylder mindst én af de fysiske tærskler, der er anført i bilag II, med hensyn til størrelsen af landbrugsjorden eller antallet af husdyrenheder.
3.   Hvis den ramme, der er fastsat i henhold til stk. 2, udgør mere end 98 % af den nationale landbrugsproduktion målt i standartoutput, jf. Kommissionens delegerede forordning (EU) nr. 1198/2014 (15), kan medlemsstaterne undtagelsesvist og efter forudgående tilladelse fra Kommissionen (Eurostat) fastsætte højere fysiske eller tilsvarende økonomiske tærskler for at begrænse rammen, så længe der stadig opnås en dækning på 98 % både hvad angår det samlede udnyttede landbrugsareal (undtagen køkkenhaver) og antallet af husdyrenhederne i medlemsstaterne.
4.   Hvis den ramme, der er fastsat i henhold til nærværende artikels stk. 2, ikke udgør 98 % af den nationale landbrugsproduktion og 98 % af husdyrenhederne, udvider medlemsstaterne rammen i henhold til artikel 6 ved at fastsætte lavere tærskler end dem, der er omhandlet i nærværende artikels stk. 2, eller ved at fastsætte yderligere tærskler eller begge dele.
Artikel 4
Datakilder og metoder
1.   For at indhente de oplysninger, der er omhandlet i denne forordning, anvender medlemsstaterne én eller flere af følgende kilder eller metoder, forudsat at oplysningerne gør det muligt at udarbejde statistikker, der opfylder kvalitetskravene i artikel 11:
a)
statistiske undersøgelser
b)
de administrative datakilder, der er fastsat i denne artikels stk. 2
c)
andre kilder, metoder eller innovative tilgange.
2.   Medlemsstaterne kan anvende oplysninger fra det integrerede forvaltnings- og kontrolsystem, der blev indført ved Europa-Parlamentets og Rådets forordning (EU) nr. 1307/2013 (16), fra ordningen for identifikation og registrering af kvæg, der blev indført ved Europa-Parlamentets og Rådets forordning (EF) nr. 1760/2000 (17), fra ordningen for identifikation og registrering af får og geder, der blev indført ved Rådets forordning (EF) nr. 21/2004 (18), fra den fortegnelse over vindyrkningsarealer, der er gennemført i overensstemmelse med artikel 145 i Europa-Parlamentets og Rådets forordning (EU) nr. 1308/2013 (19), og fra registrene over økologiske landbrug, der blev indført i henhold til Rådets forordning (EF) nr. 834/2007 (20). Medlemsstaterne kan også anvende administrative kilder, som er relateret til specifikke foranstaltninger til udvikling af landdistrikter.
3.   Medlemsstater, som beslutter at anvende andre kilder, metoder eller innovative tilgange end dem, der er omhandlet i stk. 1, litra c), underretter Kommissionen (Eurostat) i det år, der går forud for referenceåret, og oplyser om kvaliteten af de data, der indsamles fra denne kilde, metode eller innovative tilgang, og om de anvendte dataindsamlingsmetoder.
4.   De nationale myndigheder, der er ansvarlige for at opfylde kravene i denne forordning, har ret til hurtig og gratis adgang til oplysninger, herunder også individuelle oplysninger om landbrugsbedrifterne og personlige oplysninger om deres indehavere i administrative registre, som er udarbejdet på deres nationale område i henhold til artikel 17a i forordning (EF) nr. 223/2009. De nationale myndigheder og ejerne af de administrative registre fastlægger de nødvendige samarbejdsmekanismer.
Artikel 5
Centrale strukturelle data
1.   Medlemsstaterne indsamler og leverer de centrale strukturelle data (»centrale data«), der vedrører de landbrugsbedrifter, der er omhandlet i artikel 3, stk. 2 og 3, i referenceårene 2020, 2023 og 2026, som anført i bilag III. Indsamlingen af de centrale data for referenceåret 2020 gennemføres som en tælling.
2.   Indsamlingerne af centrale data for referenceårene 2023 og 2026 kan gennemføres på grundlag af stikprøver. I så fald skal medlemsstaterne sikre, at de vægtede resultater er statistisk repræsentative for landbrugsbedrifterne i hver region, og at de opfylder præcisionskravene i bilag V.
3.   Når en variabel, der er anført i bilag III, ikke eller kun i ringe omfang forekommer i en medlemsstat, kan denne variabel udelukkes fra dataindsamlingen, hvis den berørte medlemsstat behørigt begrunder sin udelukkelse over for Kommissionen (Eurostat) i det kalenderår, der går forud for referenceåret.
4.   Kommissionen tillægges beføjelse til at vedtage gennemførelsesretsakter, der fastsætter beskrivelserne af de variabler, der er anført i bilag III.
Disse gennemførelsesretsakter vedtages efter undersøgelsesproceduren i artikel 17, stk. 2, senest den 28. februar 2019 for referenceåret 2020 og senest den 31. december 2021 for referenceåret 2023 og senest den 31. december 2024 for referenceåret 2026.
5.   Kommissionen tillægges beføjelser til at vedtage delegerede retsakter i overensstemmelse med artikel 16 vedrørende ændringer af variablerne i bilag III, hvis nødvendigt i forbindelse med harmoniseringen af de datakilder, som er angivet i artikel 4, stk. 2, for årene 2023 og 2026. Kommissionen sikrer i forbindelse med udøvelsen af sine beføjelser, at sådanne delegerede retsakter kun erstatter variabler, der er anført i bilag III, som ikke længere kan hentes fra de specificerede datakilder. I tilfælde af erstatning sikrer Kommissionen, at de nye variabler kan hentes fra de datakilder, der er fastsat i artikel 4, stk. 2. Kommissionen sikrer desuden, at disse delegerede retsakter er behørigt begrundede og ikke medfører betydelig yderligere byrde eller betydelige yderligere omkostninger for medlemsstaterne eller for respondenterne.
6.   Disse delegerede retsakter vedtages senest den 30. september 2021 for referenceåret 2023 og senest den 30. september 2024 for referenceåret 2026.
Artikel 6
Udvidelse af rammen
1.   Medlemsstater, der udvider rammen i overensstemmelse med artikel 3, stk. 4, leverer centrale data om de landbrugsbedrifter, der indgår i udvidelsen af rammen, for referenceåret 2020, og som dækker de oplysninger, der er angivet i bilag III.
2.   Indsamlingen af data om landbrugsbedrifterne i udvidelsen af rammen kan gennemføres på grundlag af stikprøver. I så fald skal medlemsstaterne sikre, at de vægtede resultater er statistisk repræsentative for landbrugsbedrifterne i hver region, og at de opfylder præcisionskravene i bilag V.
Artikel 7
Moduldata
1.   Medlemsstaterne indsamler og leverer moduler om de emner og detaljerede emner, der er anført i bilag IV, for følgende referenceår:
a)
modulet »Arbejdskraft og anden erhvervsmæssig beskæftigelse« for 2020, 2023 og 2026
b)
modulet »Udvikling af landdistrikter« for 2020, 2023 og 2026
c)
modulet »Staldfaciliteter og gødningsforvaltning« for 2020 og 2026
d)
modulet »Kunstvanding« for 2023
e)
modulet »Jordforvaltningsmetoder« for 2023
f)
modulet »Maskiner og udstyr« for 2023
g)
modulet »Frugtplantager« for 2023
h)
modulet »Vinmark« for 2026.
2.   Omfanget af disse dataindsamlinger omfatter de landbrugsbedrifter, som er omhandlet i artikel 3, stk. 2 og 3.
3.   Indsamlingen af data om moduler kan udføres på grundlag af stikprøver af landbrugsbedrifter. I så fald skal medlemsstaterne sikre, at de vægtede resultater er statistisk repræsentative for landbrugsbedrifterne i hver region, og at de opfylder præcisionskravene i bilag V.
4.   Modulerne indsamles gennem delstikprøver af de landbrugsbedrifter, der blev undersøgt i forbindelse med de centrale data. Modulerne skal afspejle situationen i referenceåret, men kan være baseret på året umiddelbart før eller efter referenceåret for de moduler, der er omhandlet i denne artikels, stk. 1, litra f), g) og h). Under alle omstændigheder ledsages alle oplysninger om modulerne af de centrale data, der er anført i bilag III.
5.   Medlemsstater med mindst 1 000 hektar af en af de individuelle afgrøder, der er omhandlet i de detaljerede emner i modulet »Frugtplantager« i bilag IV, og som udelukkende eller hovedsagelig producerer til markedet, skal gennemføre modulet »Frugtplantager« for den pågældende afgrøde.
6.   Medlemsstater med mindst 1 000 hektar vinmarker beplantet med vinstokke med druer til fremstilling af vin, og som udelukkende eller hovedsagelig producerer til markedet, skal gennemføre modulet »Vinmark«.
7.   Medlemsstater, hvor mindre end 2 % af det udnyttede landbrugsareal kan kunstvandes, og uden nogen regioner på NUTS 2-niveau, hvor mindst 5 % af det udnyttede landbrugsareal kan kunstvandes, er fritaget for at gennemføre modulet »Kunstvanding«.
8.   Medlemsstaterne underretter Kommissionen (Eurostat) om tilfælde omhandlet i stk. 5, 6 og 7, inden udgangen af juni måned i det år, der går forud for det respektive referenceår.
9.   Når en variabel ikke eller kun i ringe omfang forekommer i en medlemsstat, kan variablen udelukkes fra dataindsamlingen, hvis der i det kalenderår, der går forud for referenceåret, fremsendes oplysninger til Kommissionen (Eurostat), hvori udelukkelsen behørigt begrundes.
Artikel 8
Tekniske specifikationer vedrørende moduldata
1.   Kommissionen kan vedtage gennemførelsesretsakter, der fastsætter følgende tekniske elementer i de data, der skal leveres for hvert modul og det tilsvarende emne og det detaljerede emne, som er anført i bilag IV:
a)
listen over variabler
b)
beskrivelserne af variabler.
Disse gennemførelsesretsakter vedtages efter undersøgelsesproceduren i artikel 17, stk. 2, senest den 28. februar 2019 for referenceåret 2020 og senest den 31. december 2021 for referenceåret 2023 og senest den 31. december 2024 for referenceåret 2026.
2.   Når Kommissionen vedtager gennemførelsesretsakter for så vidt angår fastsættelsen af listen over variabler i overensstemmelse med stk. 1, sikrer den, at det samlede antal centrale variabler og modulvariabler ikke overstiger 300 variabler i 2020, 470 variabler i 2023 og 350 variabler i 2026.
3.   For årene 2023 og 2026 tillægges Kommissionen beføjelse til at vedtage delegerede retsakter i overensstemmelse med artikel 16 vedrørende ændringer af de detaljerede emner, der er anført i bilag IV. Kommissionen sikrer ved udøvelsen af denne beføjelse, at sådanne delegerede retsakter ikke i væsentlig grad øger den byrde, som antallet af variabler indebærer. Kommissionen sikrer navnlig, at de delegerede retsakter ikke medfører en stigning i det i nærværende artikels stk. 2 omhandlede antal variabler, og at højst 20 % af de detaljerede emner, der er anført i bilag IV, ændres for hvert modul ved delegerede retsakter. Hvis 20 % imidlertid udgør mindre end ét detaljeret emne, kan ét detaljeret emne stadig ændres.
4.   Disse delegerede retsakter vedtages senest den 30. september 2021 for referenceåret 2023 og senest den 30. september 2024 for referenceåret 2026.
5.   De gennemførelsesretsakter, der er omhandlet i stk. 1 og 2, og de delegerede retsakter, der er omhandlet i stk. 3, må ikke medføre væsentlige yderligere omkostninger, som pålægger landbrugsbedrifter og medlemsstater en uforholdsmæssig og urimelig byrde.
Artikel 9
Ad hoc-data
1.   Kommissionen tillægges i overensstemmelse med artikel 16 beføjelse til at vedtage delegerede retsakter, der supplerer de moduldata, der er fastsat i bilag IV, hvis indsamling af yderligere oplysninger anses for nødvendig. Disse delegerede retsakter skal fastsætte følgende:
a)
de emner og detaljerede emner, der skal leveres i ad hoc-modulet, og begrundelserne for sådanne yderligere statistiske behov
b)
referenceåret
2.   Kommissionen tillægges beføjelse til at vedtage de i stk. 1 omhandlede delegerede retsakter fra og med referenceåret 2023 og hvert tredje år. Den foreslår ikke ad hoc-moduler for referenceår, hvor dataindsamlingen gennemføres som en tælling.
3.   Kommissionen kan vedtage gennemførelsesretsakter med henblik på at tilvejebringe:
a)
en liste over variabler, der ikke overstiger 20 variabler, der skal indberettes til Kommissionen (Eurostat) og de tilsvarende måleenheder
b)
beskrivelserne af variabler
c)
præcisionskravene
d)
referenceperioderne
e)
fremsendelsesdatoerne.
Disse gennemførelsesretsakter vedtages efter undersøgelsesproceduren i artikel 17, stk. 2, senest 12 måneder før starten af referenceåret.
4.   De delegerede retsakter, der er omhandlet i nærværende artikels stk. 1, og de gennemførelsesretsakter, der er omhandlet i nærværende artikels stk. 3, må ikke medføre væsentlige yderligere omkostninger, som pålægger landbrugsbedrifter og medlemsstater en uforholdsmæssig og urimelig byrde.
Artikel 10
Referenceperiode
De indsamlede oplysninger skal vedrøre et enkelt referenceår, der er fælles for alle medlemsstater, ved at referere til situationen i en bestemt periode eller på en bestemt dato som følger:
a)
For variabler vedrørende landbrugsjord skal anvendelse af jorden referere til referenceåret. I tilfælde af successive afgrøder fra samme stykke jord skal anvendelsen af jorden henvise til en afgrøde, der er høstet i referenceåret, uanset hvornår den pågældende afgrøde sås
b)
For variabler vedrørende kunstvanding og jordforvaltningsmetoder er referenceperioden en 12-måneders periode, der slutter inden for referenceåret, og som skal fastsættes af hver medlemsstat med henblik på at dække de relaterede produktionscyklusser
c)
For variabler vedrørende husdyr, staldfaciliteter og gødningsforvaltning fastsættes en fælles referencedag inden for referenceåret af hver medlemsstat. Variablerne vedrørende gødningsforvaltning skal referere til en periode på 12 måneder, herunder den pågældende dato.
d)
For variabler vedrørende arbejdskraft fastsættes en referenceperiode på 12 måneder, som slutter inden for referenceåret, af hver medlemsstat.
e)
For variabler vedrørende foranstaltninger til udvikling af landdistrikter i de enkelte landbrugsbedrifter er referenceperioden den treårige periode, som slutter den 31. december i referenceåret.
f)
For alle andre variabler fastsættes en fælles referencedag inden for referenceåret af hver medlemsstat.
Artikel 11
Kvalitet
1.   Medlemsstaterne træffer alle nødvendige foranstaltninger for at sikre kvaliteten af de indberettede data og metadata.
2.   Ved anvendelsen af denne forordning finder kvalitetskriterierne i artikel 12, stk. 1, i forordning (EF) nr. 223/2009 anvendelse.
3.   Kommissionen (Eurostat) vurderer kvaliteten af de fremsendte data og metadata.
4.   Med henblik herpå fremsender medlemsstaterne en kvalitetsrapport, hvori den statistiske proces beskrives, til Kommissionen (Eurostat) for hvert referenceår, der er omfattet af denne forordning, og navnlig:
a)
metadata, der beskriver den anvendte metode, og hvordan de tekniske specifikationer er opfyldt i forhold til de i denne forordning fastlagte specifikationer
b)
oplysninger om overholdelse af mindstekravene til de anvendte stikprøverammer, herunder udarbejdelse og ajourføring af dem i henhold til denne forordning.
Kommissionen kan vedtage gennemførelsesretsakter, hvori de nærmere retningslinjer for og indholdet af kvalitetsrapporterne fastsættes. Disse gennemførelsesretsakter vedtages efter undersøgelsesproceduren i artikel 17, stk. 2, og må ikke medføre en betydelig yderligere byrde eller betydelige yderligere omkostninger for medlemsstaterne.
5.   Medlemsstaterne underretter snarest muligt Kommissionen (Eurostat) om alle relevante oplysninger eller ændringer med hensyn til gennemførelsen af denne forordning, der kunne påvirke kvaliteten af de fremsendte data.
6.   Efter anmodning fra Kommissionen (Eurostat) indsender medlemsstaterne de yderligere oplysninger, som er nødvendige for at vurdere de statistiske oplysningers kvalitet.
Artikel 12
Fremsendelse af data og metadata samt frister
1.   For referenceåret 2020 fremsender medlemsstaterne validerede centrale data og moduldata og en kvalitetsrapport til Kommissionen (Eurostat) senest 15 måneder efter udløbet af referenceåret.
2.   For referenceårene 2023 og 2026 fremsender medlemsstaterne validerede centrale data og moduldata og en kvalitetsrapport til Kommissionen (Eurostat) senest 12 måneder efter udløbet af referenceåret.
3.   De data, der fremsendes til Kommissionen (Eurostat), skal være på enkeltlandbrugsbedriftsniveau. Moduldata og ad hoc-data skal være forbundet med de centrale data, der er anført i bilag III på enkeltlandbrugsbedriftsniveau i det samme referenceår. De oplysninger, der leveres, skal omfatte ekstrapoleringsfaktorer og oplysninger om stratificering.
4.   Medlemsstaterne fremsender data og metadata i et teknisk format, som er fastsat af Kommissionen (Eurostat). Data og metadata leveres til Kommissionen (Eurostat) via den centrale dataportal.
Artikel 13
Tilskud fra Unionen
1.   Med henblik på anvendelsen af denne forordning giver EU de nationale statistiske kontorer og andre nationale myndigheder, jf. artikel 5, stk. 2, i forordning (EF) nr. 223/2009, støtte til:
a)
udvikling eller gennemførelse af datakrav eller begge dele
b)
udvikling af metodologier til modernisering af statistiske systemer, der sigter mod at forbedre kvaliteten eller reducere omkostningerne og den administrative byrde forbundet med udarbejdelsen af integrerede landbrugsstatistikker, ved hjælp af de kilder og metoder, der er omhandlet i artikel 4.
2.   Medlemsstaterne modtager tilskud fra Unionen til dækning af omkostningerne ved de dataindsamlinger, der er anført i artikel 5, 6 og 7, inden for den finansieringsramme, der er fastsat i artikel 14.
3.   Det finansielle tilskud fra Unionen, der er omhandlet i stk. 2, må ikke overstige 75 % af de støtteberettigede omkostninger, jf. dog de maksimumsbeløb, der er fastsat i stk. 4 og 5.
4.   For de samlede omkostninger til indsamling af både de centrale data for 2020 og moduldata begrænses Unionens finansielle tilskud til de maksimumsbeløb, der er anført nedenfor:
a)
50 000 EUR pr. land til Luxembourg og Malta
b)
1 000 000 EUR pr. land til Østrig, Kroatien, Irland og Litauen
c)
2 000 000 EUR pr. land til Bulgarien, Tyskland, Ungarn, Portugal og Det Forenede Kongerige
d)
3 000 000 EUR pr. land til Grækenland, Spanien og Frankrig
e)
4 000 000 EUR pr. land til Italien, Polen og Rumænien
f)
300 000 EUR pr. land til alle øvrige medlemsstater.
5.   Til indsamling af de centrale data og moduldata for 2023 og 2026 reduceres de maksimumsbeløb, der er fastsat i stk. 4, med 50 %, jf. dog bestemmelserne i FFR for perioden efter 2020.
6.   Til indsamling af de ad hoc-data, der er anført i artikel 9, yder Unionen tilskud til de nationale statistiske kontorer og andre nationale myndigheder, der er omhandlet i artikel 5, stk. 2, i forordning (EF) nr. 223/2009, til dækning af omkostningerne til gennemførelse af en ad hoc-dataindsamling. Disse finansielle EU-bidrag må ikke overstige 90 % af de støtteberettigede omkostninger.
7.   Unionens finansielle bidrag til de tilskud, der er omhandlet i denne artikels stk. 2, finansieres af Den Europæiske Garantifond for Landbruget i henhold til artikel 4, stk. 2, litra d), i forordning (EU) nr. 1306/2013.
Artikel 14
Finansieringsramme
1.   Unionens finansieringsramme for gennemførelsen af programmet for dataindsamling for undersøgelsens referenceår 2020, herunder de nødvendige bevillinger til forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, der leveres af medlemsstaterne i henhold til denne forordning, fastsættes til 40 000 000 EUR for perioden 2018-2020, som er dækket under FFR 2014-2020.
2.   Efter datoen for ikrafttrædelsen af FFR efter 2020 fastsættes beløbet for perioden efter 2020 af Europa-Parlamentet og Rådet efter forslag fra Kommissionen.
Artikel 15
Beskyttelse af Unionens finansielle interesser
1.   Ved gennemførelsen af aktioner, der finansieres i henhold til denne forordning, træffer Kommissionen egnede foranstaltninger til at sikre, at Unionens finansielle interesser beskyttes gennem foranstaltninger til forebyggelse af svig, korruption og andre ulovlige aktiviteter, ved konsekvent og effektiv kontrol og, hvis der konstateres uregelmæssigheder, ved tilbagesøgning af de uretmæssigt udbetalte beløb samt efter omstændighederne ved administrative og økonomiske sanktioner, der skal være effektive, stå i rimeligt forhold til overtrædelsen og have afskrækkende virkning.
2.   Kommissionen, eller dens befuldmægtigede, og Revisionsretten har beføjelse til gennem bilagskontrol og kontrol på stedet at kontrollere alle tilskudsmodtagere, kontrahenter og underkontrahenter og tredjeparter, som direkte eller indirekte har modtaget EU-midler i henhold til programmet.
3.   Det Europæiske Kontor for Bekæmpelse af Svig (OLAF) kan foretage undersøgelser, herunder kontrol og inspektion på stedet hos økonomiske aktører, der direkte eller indirekte er berørt af finansieringen i overensstemmelse med de procedurer, der er fastsat i Europa-Parlamentets og Rådets forordning (EU, Euratom) nr. 883/2013 (21) og i Rådets forordning (Euratom, EF) nr. 2185/96 (22), for at fastslå, om der har været tale om svig, korruption eller andre ulovlige forhold, der berører Unionens finansielle interesser, i forbindelse med en aftale om tilskud, en afgørelse om ydelse af tilskud eller en kontrakt finansieret, direkte eller indirekte, inden for rammerne af denne forordning.
4.   Samarbejdsaftaler med tredjelande og internationale organisationer, aftaler om tilskud, afgørelser om ydelse af tilskud som følge af gennemførelsen af denne forordning skal udtrykkeligt give Kommissionen, Revisionsretten og OLAF beføjelse til at foretage en sådan kontrol og inspektion på stedet.
5.   Hvis gennemførelsen af en foranstaltning er helt eller delvist uddelegeret eller fremdelegeret, eller hvis den kræver, at der indgås en indkøbskontrakt, eller at der ydes finansiel støtte til en tredjepart, skal kontrakter, aftaler om tilskud eller afgørelser om ydelse af tilskud omfatte kontrahentens eller tilskudsmodtagerens forpligtelse til at kræve, at en eventuel involveret tredjepart udtrykkeligt accepterer disse beføjelser, der er tildelt Kommissionen, Revisionsretten og OLAF.
6.   Stk. 4 og 5 finder anvendelse, uden at det berører stk. 1, 2 og 3.
Artikel 16
Udøvelse af de delegerede beføjelser
1.   Beføjelsen til at vedtage delegerede retsakter tillægges Kommissionen på de i denne artikel fastlagte betingelser.
2.   Beføjelsen til at vedtage delegerede retsakter, jf. artikel 5, stk. 6, artikel 8, stk. 3 og artikel 9, stk. 1, tillægges Kommissionen for en periode på fem år fra den 27. august 2018. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.
3.   Den i artikel 5, stk. 6, artikel 8, stk. 3, og artikel 9, stk. 1, omhandlede delegation af beføjelser kan til enhver tid tilbagekaldes af Europa-Parlamentet eller af Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.
4.   Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat i overensstemmelse med principperne i den interinstitutionelle aftale om bedre lovgivning af 13. april 2016.
5.   Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.
6.   En delegeret retsakt vedtaget i henhold til artikel 5, stk. 6, artikel 8, stk. 3, og artikel 9, stk. 1, træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.
Artikel 17
Udvalgsprocedure
1.   Kommissionen bistås af Udvalget for det Europæiske Statistiske System, der er nedsat ved forordning (EF) nr. 223/2009. Dette udvalg er et udvalg som omhandlet i forordning (EU) nr. 182/2011.
2.   Når der henvises til dette stykke, anvendes artikel 5 i forordning (EU) nr. 182/2011.
Artikel 18
Rapport fra Kommissionen
Senest den 31. december 2024 forelægger Kommissionen efter høring af Udvalget for det Europæiske Statistiske System en rapport om gennemførelsen og opnåelsen af målene i denne forordning for Europa-Parlamentet og Rådet.
Artikel 19
Undtagelser
Som undtagelse fra artikel 5, artikel 6, stk. 1, artikel 7, stk. 1, litra a), b) og c), artikel 8, stk. 2, artikel 12, stk. 1, artikel 13, stk. 4, artikel 14, stk. 1, og bilag V ændres henvisningerne til året 2020 til 2019 om nødvendigt for Grækenlands, Spaniens og Portugals vedkommende.
Artikel 20
Ophævelse
1.   Forordning (EU) nr. 1337/2011 ophæves med virkning fra den 1. januar 2022.
2.   Forordning (EF) nr. 1166/2008 ophæves med virkning fra den 1. januar 2019.
3.   Henvisninger til de ophævede forordninger gælder som henvisninger til nærværende forordning.
Artikel 21
Ikrafttrædelse
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 2018.
På Europa-Parlamentets vegne
A. TAJANI
Formand
På Rådets vegne
J. BOGNER-STRAUSS
Formand
(1)  Europa-Parlamentets holdning af 3.7.2018 (endnu ikke offentliggjort i EUT) og Rådets afgørelse af 16.7.2018.
(2)  Europa-Parlamentets og Rådets forordning (EF) nr. 1166/2008 af 19. november 2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget og om ophævelse af Rådets forordning (EØF) nr. 571/88 (EUT L 321 af 1.12.2008, s. 14).
(3)  Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).
(4)  Europa-Parlamentets og Rådets forordning (EU) nr. 1337/2011 af 13. december 2011 om europæiske statistikker vedrørende flerårige kulturer og om ophævelse af Rådets forordning (EØF) nr. 357/79 og Europa-Parlamentets og Rådets direktiv 2001/109/EF (EUT L 347 af 30.12.2011, s. 7).
(5)  Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1).
(6)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
(7)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).
(8)  Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1).
(9)  Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (EUT L 154 af 21.6.2003, s. 1).
(10)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).
(11)  EUT C 373 af 20.12.2013, s. 1.
(12)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
(13)  EUT L 123 af 12.5.2016, s. 1.
(14)  EUT C 14 af 16.1.2018, s. 6.
(15)  Kommissionens delegerede forordning (EU) nr. 1198/2014 af 1. august 2014 om supplerende regler til Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union (EUT L 321 af 7.11.2014, s. 2).
(16)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).
(17)  Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (EFT L 204 af 11.8.2000, s. 1).
(18)  Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (EUT L 5 af 9.1.2004, s. 8).
(19)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
(20)  Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1).
(21)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).
(22)  Rådets Forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (EFT L 292 af 15.11.1996, s. 2).
BILAG I
Storkreaturkoefficienter
Dyretype
Dyrekendetegn
Koefficient
Kvæg
Under 1 år
0,400
1 år, men under 2 år
0,700
Handyr, 2 år og derover
1,000
Kvier, 2 år og derover
0,800
Malkekøer
1,000
Andre køer end malkekøer
0,800
Får og geder
0,100
Svin
Smågrise, hvis levende vægt er under 20 kg
0,027
Avlssøer, hvis levende vægt er 50 kg og derover
0,500
Andre svin
0,300
Fjerkræ
Slagtekyllinger
0,007
Æglæggende høner
0,014
Andet fjerkræ
Kalkuner
0,030
Ænder
0,010
Gæs
0,020
Strudse
0,350
Andet fjerkræ i.a.n.
0,001
Kaniner, avlshunner
0,020
BILAG II
Liste over de fysiske tærskler
 (1)
Emne
Tærskel
Udnyttet landbrugsareal
5 ha
Agerjord
2 ha
Kartofler
0,5 ha
Friske grøntsager og jordbær
0,5 ha
Aroma-, læge- og krydderplanter, blomster og prydplanter, frø og stiklinger, planteskoler
0,2 ha
Frugttræer, bær, nøddetræer, citrustræer, andre flerårige kulturer bortset fra planteskoler, vinmarker og oliventræer
0,3 ha
Vinmarker
0,1 ha
Oliventræer
0,3 ha
Drivhuse
100 m2
Dyrkede champignoner
100 m2
Husdyr
1,7 husdyrenheder
(1)  Tærsklerne gælder for gruppen af anførte emner.
BILAG III
Centrale strukturelle data: Variabler
Generelle variabler
Værdienheder/-kategorier
Undersøgelsesdata
–
Landbrugsbedrift-ID
Landbrugsbedrift-ID
Landbrugsbedriftens beliggenhed
–
Geografisk placering
Cellekode fra Inspire's statistiske kvadratnetenheder til paneuropæisk anvendelse.
–
NUTS 3-region
NUTS 3-kode
–
På landbrugsbedriften er der udpeget arealer med naturbetingede begrænsninger i henhold til forordning (EU) nr. 1305/2013.
L/M/O/N (1)
Landbrugsbedriftens retlige form
–
Det juridiske og økonomiske ansvar for landbrugsbedriften hviler på en:
–
Fysisk person, der er eneindehaver af landbrugsbedriften, hvis landbrugsbedriften er selvstændig
ja/nej
–
–
Hvis ja, er indehaveren også driftslederen
ja/nej
–
–
–
Hvis nej, er driftslederen et medlem af indehaverens familie?
ja/nej
–
–
–
–
Hvis ja, er driftslederen indehaverens ægtefælle?
ja/nej
–
Fælles ejerskab
ja/nej
–
To eller flere fysiske personer, der er partnere, hvis landbrugsbedriften er en sammenslutning af bedrifter
ja/nej
–
Juridisk person
ja/nej
–
–
Hvis ja, er landbrugsbedriften del af en virksomhedskoncern?
ja/nej
–
Landbrugsbedriften er en enhed på fælles arealer
ja/nej
–
Indehaveren modtager EU-støtte til jord eller dyr på landbrugsbedriften og indgår således i IFKS
ja/nej
Indehaveren er ung landbruger eller nytilkommen i landbrug og har modtaget finansiel støtte til dette formål under den fælles landbrugspolitik i de foregående tre år
ja/nej
Landbrugsbedriftens driftsleder
–
Fødselsår
år
–
Køn
mand/kvinde
–
Arbejdstid anvendt på landbrugsbedriften (husligt arbejde undtages)
ÅAE-intervaller (2)
År, hvor personen blev klassificeret som lederen af landbrugsbedriften
år
–
Driftslederens landbrugsuddannelse
uddannelseskoder
–
Har driftslederen gennemgået en erhvervsuddannelse i løbet af de seneste 12 måneder
ja/nej
Driftsform for det udnyttede landbrugsareal (i forhold til indehaveren)
–
Landbrug på egen jord
ha
–
Landbrug på lejet jord
ha
–
Delt landbrug og andre driftsformer
ha
–
Fælles arealer
ha
Økologisk landbrug
ja/nej
–
Samlet udnyttet landbrugsareal på landbrugsbedriften, hvorpå der anvendes økologiske produktionsmetoder, som certificeres efter medlemsstatens eller Den Europæiske Unions regler
ha
–
Samlet udnyttet landbrugsareal på landbrugsbedriften, som er under omlægning til økologiske produktionsmetoder, der skal certificeres efter medlemsstatens eller Den Europæiske Unions regler
ha
Deltagelse i andre miljøcertificeringsordninger
ja/nej
Variabler vedrørende jord
Samlet hovedareal
heraf certificeret økologisk landbrug og/eller under omlægning
Udnyttet landbrugsareal
ha
ha
–
Agerjord
ha
ha
–
–
Kornafgrøder til fremstilling af fuldmodent korn (inkl. såsæd)
ha
ha
–
–
–
Blød hvede og spelt
ha
ha
–
–
–
Hård hvede
ha
ha
–
–
–
Rug og vinterblandsæd (blandsæd af hvede og rug)
ha
–
–
–
Byg
ha
–
–
–
Havre og forårsblandsæd (blandsæd, ekskl. blandsæd af hvede og rug)
ha
–
–
–
Kernemajs og corn-cob-mix
ha
–
–
–
Triticale
ha
–
–
–
Sorghum
ha
–
–
–
Andre kornafgrøder i.a.n. (boghvede, hirse, kanariefrø osv.)
ha
–
–
–
Ris
ha
–
–
Bælgsæd til høst i moden tilstand og proteinafgrøder til fremstilling af korn (inkl. frø og blandinger af korn og bælgsæd)
ha
ha
–
–
–
Foderærter, bønner og sødlupin
ha
–
–
Rodfrugtafgrøder
ha
ha
–
–
–
Kartofler (inkl. læggekartofler)
ha
ha
–
–
–
Sukkerroer (ekskl. frø)
ha
ha
–
–
–
Andre rodfrugtafgrøder i.a.n.
ha
–
–
Industriafgrøder
ha
ha
–
–
–
Olieholdige frø
ha
ha
–
–
–
–
Raps- og rybsfrø
ha
–
–
–
–
Solsikkefrø
ha
–
–
–
–
Soja
ha
ha
–
–
–
–
Hørfrø (oliehør)
ha
–
–
–
–
Andre olieholdige afgrøder i.a.n.
ha
–
–
–
Fiberafgrøder
ha
–
–
–
–
Spindhør
ha
–
–
–
–
Hamp
ha
–
–
–
–
Bomuld
ha
–
–
–
–
Andre fiberafgrøder i.a.n.
ha
–
–
–
Tobak
ha
–
–
–
Humle
ha
–
–
–
Aroma-, læge- og krydderplanter
ha
–
–
–
Energiafgrøder i.a.n.
ha
–
–
–
Andre industriafgrøder i.a.n.
ha
–
–
Grønthøstede planter fra agerjord
ha
ha
–
–
–
Midlertidige græs- og engarealer
ha
ha
–
–
–
Grønthøstede bælgplanter
ha
ha
–
–
–
Fodermajs
ha
–
–
–
Andre grønthøstede kornafgrøder (ekskl. fodermajs)
ha
–
–
–
Andre grønthøstede planter fra agerjord i.a.n.
ha
–
–
Friske grøntsager (herunder meloner) og jordbær
ha
ha
–
–
–
Friske grøntsager (herunder meloner) og jordbær, der dyrkes i omdrift med gartneriafgrøder
ha
–
–
–
Friske grøntsager (herunder meloner) og jordbær, der dyrkes i omdrift med ikkegartneriafgrøder (markafgrøder)
ha
–
–
Blomster og prydplanter (ekskl. planteskoler)
ha
–
–
Frø og stiklinger
ha
ha
–
–
Andre agerjordskulturer i.a.n.
ha
–
–
Brakjord
ha
–
Varige græsarealer
ha
ha
–
–
Græs- og engarealer, ekskl. marginale græsarealer
ha
ha
–
–
Marginale græsarealer
ha
ha
–
–
Varige græsarealer, der ikke længere anvendes til produktionsformål, og som er tilskudsberettigede
ha
–
Flerårige kulturer (herunder unge og midlertidigt forladte plantager, undtagen arealer, der kun producerer til eget konsum)
ha
ha
–
–
Frugter, bær og nødder (ekskl. citrusfrugter, druer og jordbær)
ha
ha
–
–
–
Kernefrugter
ha
–
–
–
Stenfrugter
ha
–
–
–
Frugt, der vokser i subtropisk og tropisk klima
ha
–
–
–
Bær (ekskl. jordbær)
ha
–
–
–
Nødder
ha
–
–
Citrusfrugter
ha
ha
–
–
Druer
ha
–
–
–
Druer til fremstilling af vin
ha
ha
–
–
–
–
Druer til fremstilling af vin med beskyttet oprindelsesbetegnelse (BOB)
ha
–
–
–
–
Druer til fremstilling af vin med beskyttet geografisk betegnelse (BGB)
ha
–
–
–
–
Druer til fremstilling af andre vine i.a.n. (uden BOB/BGB)
ha
–
–
–
Spisedruer
ha
–
–
–
Druer til fremstilling af rosiner
ha
–
–
Oliven
ha
ha
–
–
Planteskoler
ha
–
–
Andre flerårige kulturer, herunder andre flerårige kulturer til konsum
ha
–
–
–
Juletræer
ha
–
Køkkenhaver
ha
Anden landbrugsjord
ha
–
Uudnyttet landbrugsareal
ha
–
Skovbevoksede arealer
ha
–
–
Lavskov med kort omdriftstid
ha
–
Anden jord (bebyggede arealer, gårdspladser, markveje, damme og andre uproduktive arealer)
ha
Særlige landbrugsbedriftsområder
–
Dyrkede champignoner
ha
Udnyttet landbrugsareal, der dyrkes under glas eller høj tilgængelig overdækning
ha
–
Grøntsager, herunder meloner og jordbær under glas eller høj tilgængelig overdækning
ha
ha
–
Blomster og prydplanter (ekskl. planteskoler), under glas eller høj tilgængelig overdækning
ha
–
Andre agerjordskulturer under glas eller høj tilgængelig overdækning
ha
–
Flerårige kulturer under glas eller høj tilgængelig overdækning
ha
–
Andet udnyttet landbrugsareal under glas eller høj tilgængelig overdækning
ha
Kunstvanding på frilandsareal med kulturer
–
Arealer, som kan kunstvandes, i alt
ha
Variabler vedrørende husdyr
Samlet antal dyr
heraf certificeret økologisk landbrug og/eller under omlægning
Kvæg
antal dyr
–
Kvæg, under 1 år
antal dyr
–
Kvæg, 1 år, men under 2 år
antal dyr
–
–
Tyre og stude, 1 år, men under 2 år
antal dyr
–
–
Kvier, 1 år, men under 2 år
antal dyr
–
Tyre og stude, 2 år og derover
antal dyr
–
Kvier, 2 år og derover
antal dyr
–
–
Kvier, 2 år og derover
antal dyr
–
–
Køer
antal dyr
–
–
–
Malkekøer
antal dyr
antal dyr
–
–
–
Andre køer end malkekøer
antal dyr
antal dyr
–
–
–
Bøffelkøer
antal dyr
ja/nej
Får og geder
–
Får (alle aldre)
antal dyr
antal dyr
–
–
Hunfår til avl
antal dyr
–
–
Andre får
antal dyr
–
Geder (alle aldre)
antal dyr
antal dyr
–
–
Hungeder til avl
antal dyr
–
–
Andre geder
antal dyr
Svin
antal dyr
–
Smågrise, hvis levende vægt er under 20 kg
antal dyr
–
Avlssøer, hvis levende vægt er 50 kg og derover
antal dyr
–
Andre svin
antal dyr
Fjerkræ
antal dyr
–
Slagtekyllinger
antal dyr
antal dyr
–
Æglæggende høner
antal dyr
antal dyr
–
Andet fjerkræ
antal dyr
–
–
Kalkuner
antal dyr
–
–
Ænder
antal dyr
–
–
Gæs
antal dyr
–
–
Strudse
antal dyr
–
–
Andet fjerkræ i.a.n.
antal dyr
Kaniner
–
Hunkaniner til avl
antal dyr
Bier
bistader
Hjorte
ja/nej
Pelsdyr
ja/nej
Husdyr i.a.n.
ja/nej
(1)  L — Andre områder end bjergområder med betydelige naturbetingede begrænsninger, M — Ugunstigt stillet område i bjergområder, O — Andre områder med særlige begrænsninger, N — Normalt område (ikke ugunstigt stillet område). Denne klassificering kan blive ændret i fremtiden på baggrund af udviklingen af den fælles landbrugspolitik 2020.
(2)  Årsarbejdsenheder (ÅAE) i procentinterval 2: (> 0-< 25), (≥ 25-< 50), (≥ 50-< 75), (≥ 75-< 100), (100).
BILAG IV
Emner og detaljerede emner inden for moduldata
Modul
Emne
Detaljeret emne
Arbejdskraft og anden erhvervsmæssig beskæftigelse
Bedriftsforvaltning
Indehaver
Arbejdskraft
Kønsbalance
Sikkerhedsforanstaltninger, herunder en bedriftssikkerhedsplan
Medhjælpende familiemedlemmer
Arbejdskraft
Antal beskæftigede
Kønsbalance
Fremmed arbejdskraft
Arbejdskraft
Antal beskæftigede
Kønsbalance
Midlertidig arbejdskraft, der er ansat af landbrugsbedriften
Arbejdskraft udført af kontrahenter
Andre erhvervsmæssige aktiviteter med direkte tilknytning til landbrugsbedriften
Aktiviteter
Betydning for landbrugsbedriften
Arbejdskraft
Andre erhvervsmæssige aktiviteter uden direkte tilknytning til landbrugsbedriften
Arbejdskraft
Udvikling af landdistrikterne
Landbrugsbedrifter, der støttes af foranstaltninger til udvikling af landdistrikterne
Rådgivningstjenester og forvaltnings- og vikarordninger inden for landbrug
Landbrugs- og forretningsudvikling
Kvalitetsordninger for landbrugsprodukter og fødevarer
Investeringer i fysiske aktiver
Genopretning af landbrugets produktionspotentiale efter skader som følge af naturkatastrofer og katastrofale hændelser og indførelse af passende forebyggende foranstaltninger
Investeringer i udvikling af skovarealer og forbedring af skovenes levedygtighed
Betalinger for miljø- og klimavenligt landbrug
Økologisk landbrug
Betalinger i tilknytning til Natura 2000 og vandrammedirektivet
Betalinger til områder med naturbetingede eller andre specifikke begrænsninger
Dyrevelfærd
Risikostyring
Staldfaciliteter og husdyrgødningsforvaltning
Staldfaciliteter
Kvægstalde
Svinestalde
Stalde til æglæggende høner
Anvendelse af næringsstoffer og husdyrgødningsproduktion på landbrugsbedriften
Udnyttet landbrugsareal, der er gødet
Husdyrgødning, der importeres til og eksporteres fra landbrugsbedriften
Organiske og affaldsbaserede gødningsstoffer, undtagen husdyrgødning
Husdyrgødningstilførsel
Indarbejdningstid pr. spredningstype
Anlæg til husdyrgødning
Anlæg til opbevaring af husdyrgødning og kapacitet
Kunstvanding
Kunstvandingspraksis
Adgang til kunstvanding
Kunstvandingsmetoder
Kilder til kunstvanding
Tekniske parametre for kunstvandingsudstyret
Afgrøder, der kunstvandes i løbet af 12 måneder
Kornafgrøder til fremstilling af fuldmodent korn
Bælgsæd til høst i moden tilstand og proteinafgrøder til fremstilling af korn
Rodfrugtafgrøder
Industriafgrøder
Grønthøstede planter fra agerjord
Andre afgrøder fra agerjord
Varige græsarealer
Flerårige kulturer
Jorddyrkningspraksis
Jorddyrkningspraksis på frilandsjord
Jordbearbejdningsmetoder
Jorddække på agerjord
Omdrift på agerjord
Miljømæssigt fokusområde
Maskiner og udstyr
Maskiner
Internetfaciliteter
Basismaskiner
Anvendelse af præcisionslandbrug
Maskiner til husdyropdræt
Opbevaring af landbrugsprodukter
Udstyr
Udstyr, der anvendes til produktion af vedvarende energi på landbrugsbedrifter
Frugtplantager
Kernefrugter
Æbler: Areal efter plantagens alder
Æbler: Areal efter trætæthed
Pærer: Areal efter plantagens alder
Pærer: Areal efter trætæthed
Stenfrugter
Ferskner: Areal efter plantagens alder
Ferskner: Areal efter trætæthed
Nektariner: Areal efter plantagens alder
Nektariner: Areal efter trætæthed
Abrikoser: Areal efter plantagens alder
Abrikoser: Areal efter trætæthed
Citrusfrugter
Appelsiner: Areal efter plantagens alder
Appelsiner: Areal efter trætæthed
Små citrusfrugter: Areal efter plantagens alder
Små citrusfrugter: Areal efter trætæthed
Citroner: Areal efter plantagens alder
Citroner: Areal efter trætæthed
Oliven
Areal efter plantagens alder
Areal efter trætæthed
Spisedruer og druer til fremstilling af rosiner
Spisedruer: Areal efter plantagens alder
Spisedruer: Areal efter tæthed af vinranker
Druer til fremstilling af rosiner: Areal efter plantagens alder
Druer til fremstilling af rosiner: Areal efter tæthed af vinranker
Vinmarker
Druer til fremstilling af vin
Areal og alder
Druesorter
Antal sorter
Kode og areal
BILAG V
Præcisionskrav
De centrale data (i 2023 og 2026) og moduldataene skal være statistisk repræsentative for de relevante populationer af landbrugsbedrifter, som defineret i præcisionstabellen nedenfor på niveauet for NUTS 2-regioner hvad angår størrelsen og typen af landbrugsbedrifter i overensstemmelse med Rådets forordning (EF) nr. 1217/2009 (1), Kommissionens delegerede forordning (EU) nr. 1198/2014 og Kommissionens gennemførelsesforordning (EU) 2015/220 (2).
Præcisionskravene anvendes på de variabler, der er angivet i nedenstående tabel.
Dataene i udvidelsen af undersøgelsesrammen i 2020 skal være statistisk repræsentative for populationen på niveauet for NUTS 2-regioner, som defineret i præcisionstabellen nedenfor.
Desuden gælder alle de præcisionskrav, der er angivet i tabellen, for alle NUTS 2-regioner med mindst:
—
5 000 landbrugsbedrifter i den relevante population for modulerne »Frugtplantager« og »Vinmarker«
—
10 000 landbrugsbedrifter i den relevante population for de centrale data, for alle andre moduler og for dataene i udvidelsen af undersøgelsesrammen.
For NUTS 2-regionerne med færre landbrugsbedrifter gælder de præcisionskrav, der er angivet i tabellen, for alle relaterede NUTS 1-regioner med mindst:
—
500 landbrugsbedrifter i den relevante population for modulerne »Frugtplantager« og »Vinmarker«
—
1 000 landbrugsbedrifter i den relevante population for centrale data, alle andre moduler og for dataene i udvidelsen af undersøgelsesrammen.
En national præcision, hvor den relative standardafvigelse højst må være 5 %, kræves for de variabler for modulerne »Frugtplantager« og »Vinmarker«, hvor der ikke gælder noget præcisionskrav for nogen af NUTS 2-regionerne og NUTS 1-regionerne.
En national præcision, hvor den relative standardafvigelse højst må være 7,5 %, kræves for alle variabler for de andre moduler, hvor der ikke gælder noget præcisionskrav for nogen af NUTS 2-regionerne og NUTS 1-regionerne for nogen variabel.
Præcisionstabel
Relevant population
Variabler, hvor præcisionskrav finder anvendelse
Prævalens i den relevante population
Relativ standardafvigelse
De centrale data i 2023 og 2026 og
Modulet »Arbejdskraft og anden erhvervsmæssig beskæftigelse«
Som defineret i artikel 5 for de centrale data og i artikel 7 for modulet »Arbejdskraft og anden erhvervsmæssig beskæftigelse«.
Variabler vedrørende jord
—
Kornafgrøder til fremstilling af fuldmodent korn (inkl. såsæd)
—
Olieholdige frø
—
Grønthøstede planter fra agerjord
—
Friske grøntsager (herunder meloner), jordbær, blomster og prydplanter (ekskl. planteskoler)
—
Varige græsarealer, ekskl. marginale græsarealer
—
Frugter, bær, nødder og citrusfrugter (ekskl. druer og jordbær)
—
Druer
—
Oliven
Mindst 7,5 % af det udnyttede landbrugsareal i regionen
< 5 %
Variabler vedrørende husdyr
—
Malkekøer
—
Andre køer end malkekøer
—
Andet kvæg (kvæg under 1 år, kvæg 1 år men under 2 år, tyre og stude 2 år og derover, kvier 2 år og derover)
—
Avlssøer, hvis levende vægt er 50 kg og derover
—
Smågrise, hvis levende vægt er under 20 kg og andre svin
—
Får og geder
—
Fjerkræ
Mindst 7,5 % af husdyrenhederne i regionen og mindst 5 % af variablerne i landet
< 5 %
Centrale data for udvidelsen af undersøgelsesrammen i 2020
Som defineret i artikel 6
Variabler vedrørende jord
—
Agerjord
—
Varige græsarealer, ekskl. marginale græsarealer
—
Flerårige kulturer
Mindst 7,5 % af det udnyttede landbrugsareal i regionen
< 7,5 %
Variabler vedrørende husdyr
—
Antal husdyr i alt
Mindst 5 % af variablerne i landet
< 7,5 %
Modulet »Udvikling af landdistrikter« og
modulet »Maskiner og udstyr«
Som defineret i artikel 7
Variabler vedrørende jord for modulet »Arbejdskraft og anden erhvervsmæssig beskæftigelse«
Mindst 7,5 % af det udnyttede landbrugsareal i regionen
< 7,5 %
Variabler vedrørende husdyr for modulet »Arbejdskraft og anden erhvervsmæssig beskæftigelse«
Mindst 7,5 % af husdyrenhederne i regionen og mindst 5 % af variablerne i landet
< 7,5 %
Modulet »Staldbygninger og husdyrgødningsforvaltning«
Delmængde af populationen af landbrugsbedrifter som defineret i artikel 7 med mindst et af følgende: kvæg, svin, får, geder, fjerkræ
Variabler vedrørende husdyr for modulet »Arbejdskraft og anden erhvervsmæssig beskæftigelse«
Mindst 7,5 % af husdyrenhederne i regionen og mindst 5 % af variablerne i landet
< 7,5 %
Modulet »Kunstvanding«
Delmængde af populationen af landbrugsbedrifter som defineret i artikel 7 med arealer, som kan kunstvandes
Variabler vedrørende jord
—
Arealer, som kan kunstvandes, i alt
Mindst 7,5 % af det udnyttede landbrugsareal i regionen
< 7,5 %
Modulet »Jorddyrkningspraksis«
Delmængde af populationen af landbrugsbedrifter som defineret i artikel 7 med agerjord
Variabler vedrørende jord
—
Agerjord
Mindst 7,5 % af det udnyttede landbrugsareal i regionen
< 7,5 %
Modulet »Frugtplantager«
Delmængde af populationen af landbrugsbedrifter som defineret i artikel 7 med nogen af de individuelle plantagevariabler, der overholder den tærskel, der er angivet i artikel 7, stk. 5
Variabler vedrørende frugtplantager
—
Plantagevariabler hos æbler, pærer, abrikoser, ferskner, nektariner, appelsiner, små citrusfrugter, citroner, oliven, spisedruer, druer til fremstilling af rosiner, der overholder den tærskel, der er angivet i artikel 7, stk. 5
Mindst 5 % af det udnyttede landbrugsareal i regionen
< 7,5 %
Modulet »Vinmarker«
Delmængde af populationen af landbrugsbedrifter som defineret i artikel 7 med druer til fremstilling af vin
Variabler vedrørende vinmarker
—
Druer til fremstilling af vin
Mindst 5 % af det udnyttede landbrugsareal i regionen
< 7,5 %
(1)  Rådets forordning (EF) nr. 1217/2009 af 30. november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union (EUT L 328 af 15.12.2009, s. 27).
(2)  Kommissionens gennemførelsesforordning (EU) 2015/220 af 3. februar 2015 om fastsættelse af bestemmelser for anvendelsen af Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union (EUT L 46 af 19.2.2015, s. 1).

Summary:
Integrerede landbrugsstatistikker for EU
Integrerede landbrugsstatistikker for EU
 
RESUMÉ AF:
Forordning (EU) nr. 2018/1091 om integrerede landbrugsstatistikker
HVAD ER FORMÅLET MED DENNE FORORDNING?
Den har til formål at forbedre udarbejdelsen af integrerede landbrugsstatistikker for EU for at sikre, at de er konsekvente og sammenlignelige i hele EU. Det vil give beslutningstagere og andre aktører bedre mulighed for at forberede sig på den fremtidige fælles landbrugspolitik og overvåge og evaluere effektiviteten af de eksisterende politikker.  Den ophæver:forordning (EF) nr. 1166/2008 om undersøgelser af landbrugsbedrifternes struktur fra 1. januar 2019forordning (EU) nr. 1337/2011 om udarbejdelse af EU-statistikker vedrørende flerårige kulturer fra 1. januar 2022.  
HOVEDPUNKTER
Forordningen:indfører et forenklet og moderniseret system for indsamling af europæiske landbrugsstatistikker på bedriftsniveau. Det giver mulighed for at integrere de strukturelle oplysninger med andre oplysninger såsom produktionsmetoder, foranstaltninger til udvikling af landdistrikterne og landbrugsmiljøaspekter  er udarbejdet, så den sikrer fortsættelsen af en række europæiske undersøgelser af landbrugsbedrifternes struktur, hvilket giver mulighed for at opretholde en ensartet tidsserie, idet man samtidig opfylder nye behov for data på bedriftsniveau  etablerer en rækker definitioner, herunder enhed på fælles landbrugsarealer*, husdyrenhed*, udnyttet landbrugsareal* og køkkenhave*.  Dækning og datakilder
De oplysninger, som kræves i henhold til denne forordning, skal dække:98 % af det samlede udnyttede landbrugsareal (undtagen køkkenhaver) og  98 % af husdyrenhederne i hvert EU-land.  Så længe EU-landene opfylder de kvalitetskrav, der er fastlagt i forordningen, kan de anvende én eller flere af følgende kilder eller metoder til at udarbejde statistikker:statistiske undersøgelser  administrative datakilder, såsom data fra:det integrerede forvaltnings- og kontrolsystem (forordning (EU) nr. 1306/2013)ordningen for identifikation og registrering af kvæg (forordning (EF) nr. 1760/2000)ordningen for identifikation og registrering af får og geder (forordning (EF) nr. 21/2004)fortegnelse over vindyrkningsarealer (forordning (EU) nr. 1308/2013) ogregistrene over økologiske landbrug (forordning (EF) nr. 834/2007)  andre kilder, metoder eller innovative tilgange (EU-landene skal på forhånd underrette Eurostat om, at de agter at anvende disse og indsende oplysninger om, hvordan de skal anvendes).  EU-landene skal indsamle og levere de centrale strukturelle data* for referenceårene 2020, 2023 og 2026, som anført i bilag III til forordningen. Indsamlingen af de centrale data for referenceåret 2020 gennemføres som en tælling.
EU-landene kan, såfremt tællingen for år 2020 falder sammen med den tiårige folketælling, fremskynde landbrugsundersøgelsen med ét år for at undgå den byrde, som er forbundet med at gennemføre to store indsamlinger af data på samme tid.
Indsamlingerne af centrale data for referenceårene 2023 og 2026 kan gennemføres på grundlag af stikprøver. I så fald skal EU-landene sikre, at de vægtede resultater er statistisk repræsentative for landbrugsbedrifterne i hver region, og at de opfylder præcisionskravene i bilag V.
EU-bidrag
EU vil bidrage med 40 millioner EUR i støtte til de nationale statistiske kontorer for at hjælpe med gennemførelsen af programmet for dataindsamling for referenceåret 2020. Beløbet for perioden efter 2020 vil blive fastsat af Europa-Parlamentet og Rådet efter forslag fra Kommissionen.
Delegation af beføjelser
Forordningen tillægger Europa-Kommissionen beføjelsen til at vedtage delegerede retsakter for at tage højde for nye databehov, der opstår på grund af nyudviklinger inden for landbruget, ændret lovgivning og nye politiske prioriteringer. I den forbindelse får Kommissionen hjælp af eksperter, som er udpeget af hvert enkelt EU-land.
HVORNÅR GÆLDER FORORDNINGEN FRA?
Den trådte i kraft den 27. august 2018.
BAGGRUND
En evaluering af det europæiske landbrugsstatistiske system konkluderede, at selv om de primære brugere af de europæiske landbrugsstatistikker var godt tilfredse med detalje- og kvalitetsniveauet for de europæiske landbrugsstatistikker, var der mangel på data om specifikke emner. Desuden var systemet ikke tilstrækkeligt harmoniseret og for stift, hvilket betød, at der ikke var mulighed for hurtigt at indføre nye indsamlinger af data. Den nye forordning tager højde for disse bekymringer.
For yderligere oplysninger henvises til:Strategien for landbrugsstatistikker for 2020 og derefter (Eurostat).  
VIGTIGE BEGREBER
Enhed på fælles landbrugsarealer: et stykke land, som er omfattet af fælles rettigheder, og som anvendes af to eller flere landbrugsbedrifter til landbrugsproduktion, men som ikke er fordelt mellem dem.
Husdyrenhed: en standardmåleenhed, der gør det muligt at aggregere de forskellige kategorier af husdyr, således at de kan sammenlignes (for yderligere oplysninger se bilag I til forordningen).
Udnyttet landbrugsareal: det landareal, der anvendes til landbrug, herunder agerjord, varige græsarealer, flerårige kulturer og anden udnyttet landbrugsjord.
Køkkenhave: arealer, der anvendes til produktion af fødevarer til eget forbrug.
Centrale strukturelle data: de data, der skal indsamles, som anført i bilag III.
HOVEDDOKUMENT
Europa-Parlamentets og Rådets forordning (EU) nr. 2018/1091 af 18. juli 2018 om integrerede landbrugsstatistikker og om ophævelse af forordning (EF) nr. 1166/2008 og (EU) nr. 1337/2011 (EUT L 200 af 7.8.2018, s. 1-29).
TILHØRENDE DOKUMENTER
Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549-607).
Efterfølgende ændringer af forordning (EU) nr. 1306/2013 er indarbejdet i grundteksten. Den konsoliderede udgave har ingen retsvirkning.
Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671-854).
Se den konsoliderede udgave.
Europa-Parlamentets og Rådets forordning (EF) 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164-173).
Se den konsoliderede udgave.
Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91, EUT L 189 af 20.7.2007, s. 1-23).
Se den konsoliderede udgave.
Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (EUT L 5 af 9.1.2004, s. 8-17).
Se den konsoliderede udgave.
Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (EFT L 204, 11.8.2000, s. 1-10).
Se den konsoliderede udgave.
seneste ajourføring 11.01.2019